Νοσηλευτική φροντίδα των προσφύγων τον 20ο και τον 21ο αι. και Βιβλική Θεολογία
Creators: name: Μόσχου, Σωτηρία Κωνσταντίνου
Publisher: name: Aristotle University of Thessaloniki
Year: 2023
Subjects: Νοσηλευτική Φροντίδα
Πρόσφυγες
Βιβλική Θεολογία
Nursing Care
Refugees
Biblical Theology

description: Είναι αποδεδειγμένο ότι η ιστορία επαναλαμβάνεται συνεχώς. Η Ελλάδα και η Ευρώπη γενικά, σχεδόν μετά από 100 χρόνια, αντιμετωπίζουν ξανά μια μεγάλη προσφυγική κρίση. Η διαδικασία απόκτησης ασύλου, καθώς και η πρόσβαση στην υγεία είναι ένα από τα βασικότερα θέματα. Oι νοσηλευτές, η μεγαλύτερη επιστημονική ομάδα, εξελίχθηκε σε διάφορους τομείς όπως: διαπολιτισμική νοσηλευτική φροντίδα. Εξαιτίας της νέας κατάστασης που δημιουργήθηκε, εκτός από την επέμβαση του ελληνικού κράτους και της Ευρωπαϊκής Ένωσης έκαναν την εμφάνισή τους και πολλοί μη κερδοσκοπικοί οργανισμοί για την προστασία των δικαιωμάτων των προσφύγων. Η Εκκλησία και η θεολογική εκπαίδευση και η χριστιανική πίστη έπαιξαν επίσης καθοριστικό ρόλο σε αυτήν την κρίση. Στα πλαίσια της διπλωματικής μου εργασίας αντιμετώπισα μια διπλή πρόκληση. Η πρώτη εξ αυτών ως νοσηλεύτρια στο προσφυγικό αποτελούσε το γεγονός ότι δεν επιθυμούσα η παρούσα εργασία να αποτελέσει μια απλή στείρα παράθεση επιστημονικών και νοσηλευτικών όρων, καθώς, τούτο θα τη χαρακτήριζε ως ιατρικό εγχειρίδιο νοσηλευτικής φροντίδας. Η δεύτερη πρόκληση ως απόφοιτη Θεολογικής σχολής αποτελούσε πώς θα τοποθετούσα αυτήν την νοσηλευτική φροντίδα σε συσχετισμό και συστατικό στοιχείο της θρησκευτικής πίστης καθώς η ύπαρξη του σωματικού – παθολογικού πόνου που αίρεται με την νοσηλευτική φροντίδα του ασθενή από τον νοσηλευτή δεν λαμβάνει ίσως υπόψιν τις αόρατες «πληγές» που αποτυπώνονται στην ψυχή του ασθενούς μέσα από τη φυγή από την πατρίδα του, και που προσφέρει αχρεωστήτως ο Χριστιανισμός και η Ορθόδοξη πίστη, λαμβάνοντας όμως υπόψιν τις ειδοποιούς διαφορές που υπάρχουν σε κάθε πολιτισμό και έκφραση θρησκευτικής πίστης. Επιχείρησα να καταγράψω έννοιες που αφορούν την ευάλωτη κοινωνική ομάδα των προσφύγων καθώς και της δημόσιας υγείας. Αναφέρεται ο ρόλος, η εκπαίδευση, τα προβλήματα των λειτουργών υγείας και οι ηθικοκοινωνικοί προβληματισμοί αυτών στην παροχή υπηρεσιών υγείας καθώς και η θέση της Ορθόδοξης Ελληνικής Εκκλησίας στην αντιμετώπιση του μεταναστευτικού ζητήματος. Προσπάθησα να αντλήσω σχετικές πληροφορίες από την Βιβλική Θεολογία και να τις συνδέσω με την σημερινή προσφυγική κρίση. Τονίστηκαν ιδιαίτερα η αγάπη και η φιλοξενία ως πρωταρχικές χριστιανικές αρετές που χαρακτήριζαν και συνεχίζουν να χαρακτηρίζουν και να διέπουν, τους χριστιανούς όλων των εποχών. Τέλος, μέσα από τα χωρία της Αγίας Γραφής και των Πατερικών Κειμένων γίνεται μία προσπάθεια καταγραφής και προσέγγισης των εννοιών του πλησίον και του ξένου και παραλληλισμού τους με αυτές του πρόσφυγα και του μετανάστη. Τέλος επιθυμώ να εκφράσω τις ευχαριστίες μου αφενός στους συναδέλφους μου που μοιραζόμαστε κοινές εμπειρίες στο πεδίο της εργασίας μας, τους πρόσφυγες- μετανάστες οι οποίοι αποτελούν συνεχώς «πηγές» πληροφορίας και ταυτόχρονα κοινωνοι διαφορετικής κουλτούρας και πολιτισμού. Επιπλέον τον επιβλέπων καθηγητή μου Κο ΔΕΣΠΟΤΗ Σωτήριο για τις καίριες επισημάνσεις του καθώς και την καθοδήγηση του προς την ολοκλήρωση της παρούσης.
description: It is proven that history keeps repeating itself. Greece and Europe in general, almost after 100 years, are again facing a major refugee crisis. The process of obtaining asylum and access health care is one of the main issues. Nurses are the largest team at the hospital, evolved into several sections:intercultural care. Because of this new situation except of the intervention European Union , have an non profit organization for the protection of the refugee rights. The Church and theological education and Christian faith also played a decisive role in this crisis. In the context of my thesis i faced a double challenge. The first of these, as a refugee nurse, was the fact that i did not want this work to be a simple sterile list of scientific and nursing terms, as this would characterize it as a medical manual of nursing care. The second challenge as a Theology graduate was how to place this nursing care in relation to and component of religious faith as the existence of physical-pathological pain that is removed by the nursing care of the patient by the nurse perhaps doesn’t take into account the invisible “wounds” that are imprinted on the soul of the patient through the flight from his homeland, and which Cristianity and the orthodox faith offer without obligation, but taking into account the significant differences that exist in every cultureand expression of religious faith. I attempted to capture concepts related to the vulnerable social group of refugees as well as public health. The role, training, problems of health workers and thier moral and social concerns in the provision of health services are mentioned, as well as the position of the Greek Orthodox Church in dealing with the immigration issue. I tried to draw relevant information from Biblical Theology and connect it to today’s refugee crisis. It was especially emphasized that love and hospitality are primary Christian virtues that have characterized and continue to govern not only Christians of all times but also the people of Greece since ancient times. Finally, through the passages of the Holy Bible and the Patristic Texts, an attempt is being made to record and approach the concept of the neighbor and the foreign and its parallel to the refugee/immigrant. Finally, i would like to express my thanks on the one hand to my colleagues who share common experiences in our field of work, the refugees-immigrants who are constantly “sources” of information and at the same time members of different culture and civilization. In addition, my supervisor Mr. DESPOTIS Sotirios for his key points as well as his guidance towards the completion of this thesis.
description: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)